

**REPUBLIKA HRVATSKA Broj RKP-a: 4253**

**OPĆINSKI SUD U RIJECI Matični broj: 03321428**

**Žrtava fašizma 7, 51000 Rijeka OIB: 54566384631**

**Razina: 11**

**Razdjel: 109 Ministarstvo pravosuđa i uprave**

**Šifra djelatnosti prema NKD-u 2007.: 8423 Sudske i pravosudne djelatnosti**

U Rijeci, 08. studenog 2024. godine

OBRAZLOŽENJE POSEBNOG DIJELA FINANCIJSKOG PLANA

Sukladno čl. 36 Zakona o proračunu (Narodne novine br. 144/21) proračunski i izvanproračunski korisnici dužni su uz prijedlog financijskog plana izraditi dostaviti obrazloženje posebnog dijela financijskog plana, kojeg dostavljamo u nastavku.

**2025. GODINA**

Plaće i doprinosi:

Ukupni predviđeni utrošak plaća i doprinosa dužnosnika, službenika i namještenika za iduću proračunsku godinu nije planiran temeljem stvarnih potreba. Uz trenutno važeću osnovicu plaća za dužnosnike, službenike i namještenike realan trošak za plaće bi iznosio 8.596.037,45 €, a koji utrošak plaća i doprinosa se bazira na stvarnom trošku prema ukupnom broju zaposlenih (297) na dan 30. rujna 2024. godine i to 64 dužnosnika, 216 službenika, te 17 namještenika, te novozaposlenih osoba koji se planiraju zaposliti u 2024. i 2025. godini. Kalkulaciju smo radili temeljem plaće za rujan isplaćene u listopadu 2024. godine.

Planirana zapošljavanja u 2024. godini, a temeljem dobivenih suglasnosti su slijedeća: 2 administrativna referenta - sudska zapisničara, 1 administrativnog referenta - zapisničara/ vježbenika, 1 administrativnog referenta - sudskog upisničara, 2 sudska dostavljača, te 1 sudskog savjetnika.

Planirano novozapošljavanje u 2025. godini je slijedeće: 5 dužnosnika / sudaca, 2 informatička referenta, 5 administrativnih referenata - sudskih zapisničara, 1 administrativni tajnik, 1 referent, 1 administrativni referent - sudski upisničar, 2 namještenika, 1 spremačica, čiji utrošak plaća nije ukalkuliran u ukupnom iznosu koji je planiran financijskim planom a sve sukladno limitima ministarstva. Povrh toga planirana su i novčana sredstva kao rezultat razlika u plaći, i to zato jer se pojedinim službenicima planira povećati koeficijent obzirom će biti raspoređeni na radna mjesta za kojima udovoljavaju uvjetima.

Administrativni poslovi na spisima ( otprema poziva, pisanje kratkih dopisa, rješenja o naplati pristojbe i slično) te rad kroz aplikaciju eSpisa, eKomunikacije i ePošte do sada su se uspješno obavljali u prekovremenom radu. Stoga će biti potrebe za odobravanjem prekovremenog rada administrativnih referenata sudskih zapisničara i administrativnih referenata - sudskih upisničara. Također veliki problem predstavljaju i poslovi izlučivanja arhive gdje će isto biti potrebe za odobravanjem prekovremenog rada kako ne bi došlo do zastoja u redovnom poslovanju. Potreba za prekovremenim radom predstoji i na Zemljišno - knjižnom odjelu Općinskog suda u Rijeci, a sve obzirom na potrebu izlučivanja arhivske građe. Kako bi se pravodobno izvodili poslovi na postupcima osnivanja i obnove zemljišnih knjiga koji su u tijeku i koji predstoje, za očekivati je da će iz svega prethodno navedenog biti potrebno odobriti prekovremeni rad i za zemljišno - knjižni odjel. Za prekovremeni rad bi bilo potrebno dodatnih cca. 200.000,00 €.

Ostali rashodi za zaposlene ( prava po Kolektivnog ugovoru):

Na dan 30. rujna 2024. godine ukupno je bilo 297 zaposlenika na Općinskom sudu u Rijeci, a koji ostvaruju prava sukladno Kolektivnom ugovoru za državne službenike i namještenike, te sukladno Zakonu o plaći i drugim materijalnim pravima pravosudnih dužnosnika. Obzirom navedenim zakonom i dužnosnici ostvaruju materijalna prava, to su i planirani ostali rashodi kako slijedi: za jubilarne nagrade 31 službenik = 15.484,28 €; za regres, božićnicu i uskrsnicu planirana su sredstva za 297 zaposlenika = 211.400,00 €; planirano je 10 otpremnina u iznosu od 21.368,40 €; za pomoć bolesti te posmrtne pomoći planirano je 30 zaposlenih u iznosu od 13.243,20 €, dar za djecu je planiran za 160 zaposlenih = 16.000,00 €, te dar za rođenje djeteta planiran je za 5 zaposlenih = 1.103.60 €. Ostatak iznosa od 3.500,52 € planiran je za izvanredne situacije. Procjena troškova za ostale rashode za zaposlene iznosi 282.100,00 €.

Naknade za prijevoz, za rad na terenu i odvojeni život:

Obračun naknade za prijevoz s posla i na posao vrši se sukladno čl. 52 Kolektivnog ugovora za državne službenike i namještenike, sve prema realnim izdacima. Obzirom na veliko povećanje energenata u 2023. godini povećale su se i cijene prijevoza, stoga se stvarni trošak procjenjuje na 183.925,00 €

Materijalni rashodi:

Materijalni rashodi planirani su sukladno novčanim sredstvima dobivenim proračunom za 2024. godinu uz neznatno povećanje pojedinih pozicija. Pretpostavka je povećanje cijena na tržištu. **Intelektualne usluge;** usluge odvjetnika, i pravnog savjetovanja, usluge vještačenja, usluge agencija student servisa, prijevoda i ostalih intelektualnih usluga procjenjuju se na 1.428.000,00 €. ( Napomena: u prvih 6 mjeseci 2024. godine utrošen je cjelokupan novčani iznos dobivenim proračunom za navedenu godinu u iznosu od 560.000,00 €). **Naknade troškova osobama izvan radnog odnosa** bilježe povećanje u odnosu na prethodne godine, a koje povećanje se odnosi na isplatu troškova svjedocima u sudskim postupcima, te troškova liječenja istražnih zatvorenika koje je u obvezi podmirivati Općinski sud u Rijeci, a sve sukladno rješenjima sudaca/sudskih savjetnika. Ukupno će za materijalne rashode biti potrebno 2.820.972,00 €.

Tekuće održavanje:

Općinski sud u Rijeci u gradu Rijeci je lociran na četiri različite lokacije ( Žrtava fašizma, Užarska, Zadarska i Frana Kurelca), a veliki dio radnih prostorija kako u samom sjedištu tako i u stalnim službama ( Opatija, Mali Lošinj i Delnice) je u derutnom stanju i samim time prostorije su neadekvatne za rad, a što je rezultat višegodišnjeg neulaganja u radne prostorije. Također se planiraju soboslikarski radovi u radnim prostorijama, zamjena stolarije, zamjena rasvjetnih tijela, zamjena dotrajalih parketa i sl. a sve kako bi bili zadovoljeni uvjeti za rad. Stoga će na ovoj poziciji biti potrebno 66.362,00 €.

Kapitalno održavanje:

Kompletna sanacija i uređenje V kata Općinskog suda u Rijeci, na adresi Frana Kurelca 3, što obuhvaća strojarske, električarske i druge radove, te ličenje, gletanje, zamjena dotrajalih podova i sl.; nabava klima uređaja za V kat na adresi Frana Kurelca 3; adaptacija i uređenje zemljišno - knjižnog odjela na adresi Zadarska 3, a što bi obuhvaćalo ličenje, gletanje i sl.,; postavljanje sustava nadzora u stalnim službama i na adresi Frana Kurelca br. 3; preseljenje pisarnice i uređenje nove pisarnice; preseljenje arhive s adrese Splitska u nove prostorije na adresi Stube Marka Remsa. Za isto je predviđen trošak od 300.000,00 €.

Nabava opreme:

Otplata financijskog leasinga za službeno vozilo nabavljeno u 2023. godini, te planirana nabavka još jednog službenog vozila u 2025. godini, putem financijskog leasinga. Sveukupno će za isto biti potrebno 13.500,00 €.

Vlastiti prihodi:

U skladu s Zakonom o proračunu čl. 54 vlastiti prihodi ostvaruju se od usluga kopiranja sudskih akata. Dosadašnja dinamika naplate vlastitih prihoda pokazuje pad u odnosu na prethodne godine, a pretpostavka njihova smanjenja u dijelu pružanja usluga kopiranja sudskih akata proizlazi iz mogućnosti uporabe raznih uređaja za fotografiranje spisa predviđeno čl. 44 Sudskog poslovnika.

Ostale pomoći i darovnice:

Područje nadležnosti Općinskog suda u Rijeci trenutno obuhvaća četiri katastarske općine osnovane radi obavljanja poslova na obnovi zemljišnih knjiga. ( k.o. Sušak-nova, k.o. Škalnica -nova, k.o. Marinići-nova, te k.o. Volosko).Za sve navedene katastarske općine sklopljeni su Sporazumi o sufinanciranju poslova obnove zemljišnih knjiga između Ministarstva pravosuđa, Općinskog suda u Rijeci s gradom Rijeka, Općinom Klana, Općinom Viškovo, te Gradom Opatija. Novčana sredstva sukladno Sporazumima osigurana su za financiranje materijalnih troškova ( poštanske usluge, korištenje uredskog materijala), te za novčane naknade članovima zemljišnoknjižnih povjerenstva u provedbi postupaka obnove zemljišne knjige. Predviđeni troškovi za isto iznose 50.435,00 €.

**2026. GODINA**

Plaće i doprinosi:

O prijedlogu plaće i doprinosa za 2026. godinu detaljnije se ne možemo izjasniti obzirom nismo upoznati s dinamikom zapošljavanja i odlazaka u mirovinu. Navedeni iznos pretpostavka je njihova povećanja u odnosu na 2025. godinu.

Ostali rashodi za zaposlene ( prava po Kolektivnog ugovoru):

O prijedlogu ostalih rashoda za zaposlene za 2026. godinu detaljnije se ne možemo izjasniti obzirom nismo upoznati s dinamikom zapošljavanja i odlaska sa suda. Navedeni iznos je pretpostavka njihova povećanja u odnosu na 2025. godinu.

Naknade za prijevoz, za rad na terenu i odvojeni život:

Obračun naknade za prijevoz s posla i na posao vrši se sukladno čl. 52 Kolektivnog ugovora za državne službenike i namještenike, a sve prema stvarnim troškovima.

Materijalni rashodi:

O prijedlogu materijalnih rashoda za 2026. godinu ne možemo se detaljnije izjasniti obzirom nismo upoznati s porastom cijena na tržištu. Navedeni iznos je pretpostavka njihova povećanja u odnosu na 2025. godinu.

Tekuće održavanje:

Obzirom je veliki dio radnih prostorija Općinskog suda u Rijeci u derutnom stanju, pretpostavka je da će biti potrebno ulaganja u iste.

Kapitalno održavanje:

Razni popravci, sanacija te farbanje zgrade Općinskog suda u Malom Lošinju, kao i zamjena cjelokupne drvene stolarije; zamjena dotrajalih ventilokonvektora na adresi sjedišta suda, Žrtava fašizma 7; u sjedištu suda ličenje prostorija, te izmjena 7 sanitarnih čvorova; ugradnja lifta na adresi Frana Kurelca br. 3, digitalizacija arhivskog gradiva u suradnji s Državnim arhivom i Županijskim sudom u Rijeci.

Nabava opreme:

Otplata financijskog leasinga za službeno vozilo nabavljeno u 2023. godini, te planirana nabavka još jednog službenog vozila u 2025. godini, putem financijskog leasinga. Sveukupno će za isto biti potrebno 13.500,00 €.

Vlastiti prihodi:

U skladu s Zakonom o proračunu čl. 54 vlastiti prihodi ostvaruju se od usluga kopiranja sudskih akata. Dosadašnja dinamika naplate vlastitih prihoda pokazuje pad u odnosu na prethodne godine, a pretpostavka njihova smanjenja u dijelu pružanja usluga kopiranja sudskih akata proizlazi iz mogućnosti uporabe raznih uređaja za fotografiranje spisa predviđeno čl. 44 Sudskog poslovnika.

Ostale pomoći i darovnice:

Za očekivati je da će i ubuduće postojati potreba radi obavljanja poslova na obnovi zemljišnih knjiga, a sve na temelju sklopljenih sporazuma te će novčana sredstva biti osigurana za financiranje materijalnih troškova ( poštanske usluge, korištenje uredskog materijala) te za novčane naknade članovima zemljišno knjižnog povjerenstva u provedbi postupka obnove zemljišne knjige, a koja novčana sredstva dobivamo od gradova i općina sukladno sporazumima.

**2027. GODINA:**

Plaće i doprinosi:

O prijedlogu plaće i doprinosa za 2027. godinu detaljnije se ne možemo izjasniti obzirom nismo upoznati s dinamikom zapošljavanja i odlazaka u mirovinu. Navedeni iznos pretpostavka je njihova povećanja u odnosu na 2025. i 2026. godinu.

Ostali rashodi za zaposlene ( prava po Kolektivnog ugovoru):

O prijedlogu ostalih rashoda za zaposlene za 2027. godinu detaljnije se ne možemo izjasniti obzirom nismo upoznati s dinamikom zapošljavanja i odlaska sa suda. Navedeni iznos je pretpostavka njihova povećanja u odnosu na 2025. i 2026. godinu.

Naknade za prijevoz, za rad na terenu i odvojeni život:

Obračun naknade za prijevoz s posla i na posao vrši se sukladno čl. 52 Kolektivnog ugovora za državne službenike i namještenike, a sve prema stvarnim troškovima.

Materijalni rashodi:

O prijedlogu materijalnih rashoda za 2027. godinu ne možemo se detaljnije izjasniti obzirom nismo upoznati s porastom cijena na tržištu. Navedeni iznos je pretpostavka njihova povećanja u odnosu na 2025. i 2026. godinu.

Tekuće održavanje:

Obzirom je veliki dio radnih prostorija Općinskog suda u Rijeci u derutnom stanju, pretpostavka je da će biti potrebno ulaganja u iste.

Kapitalno održavanje:

Razni popravci, sanacija te farbanje zgrade Općinskog suda u Malom Lošinju, kao i zamjena cjelokupne drvene stolarije; zamjena dotrajalih ventilokonvektora na adresi sjedišta suda, Žrtava fašizma 7; u sjedištu suda ličenje prostorija, te izmjena 7 sanitarnih čvorova; ugradnja lifta na adresi Frana Kurelca br. 3, digitalizacija arhivskog gradiva u suradnji s Državnim arhivom i Županijskim sudom u Rijeci.

Nabava opreme:

Otplata financijskog leasinga za službena vozila nabavljena u 2023. i 2025. godini.

Vlastiti prihodi:

U skladu s Zakonom o proračunu čl. 54 vlastiti prihodi ostvaruju se od usluga kopiranja sudskih akata. Dosadašnja dinamika naplate vlastitih prihoda pokazuje pad u odnosu na prethodne godine, a pretpostavka njihova smanjenja u dijelu pružanja usluga kopiranja sudskih akata proizlazi iz mogućnosti uporabe raznih uređaja za fotografiranje spisa predviđeno čl. 44 Sudskog poslovnika.

Ostale pomoći i darovnice:

Za očekivati je da će i ubuduće postojati potreba radi obavljanja poslova na obnovi zemljišnih knjiga, a sve na temelju sklopljenih sporazuma te će novčana sredstva biti osigurana za financiranje materijalnih troškova ( poštanske usluge, korištenje uredskog materijala) te za novčane naknade članovima zemljišno knjižnog povjerenstva u provedbi postupka obnove zemljišne knjige, a koja novčana sredstva dobivamo od gradova i općina sukladno sporazumima.